OzLabs/hebrew-wiki-articles huggingface dataset:
אליזבת קארנה

אליזבת קארנה (Elizabeth Carne; 1817–1873) הייתה סופרת בריטית, גאולוגית, אספנית מינרלים ופילנתרופית. בשנים מאוחרות יותר, לאחר מות אביה, היא גם הפכה לבנקאית. בהווה היו משייכים את תרומתה למדע בתחום אקולוגיה אנושית.<ref></ref><ref></ref>

== חיים אישיים ==
אליזבת בשמה המלא Elizabeth Catherine Thomas Carne, הייתה הילדה החמישית מבין שמונה ילדים (שלושה בנים וחמש בנות) שנולדה לג'וזף קארנה, ואשתו מרי תומאס מגלמורגן. אליזבת נולדה בסמוך להייל בקורנוול, והוטבלה בכנסיית פילק ב־15 במאי 1820. הבית בו נולדה היה בבעלות "חברת הנחושת קורניש", ואביה היה מנהל החברה. מרתפי הבניין הותאמו למעבדות בהן נבדקו תהליכי התכה של נחושת ופח, ונבדקו מינרלים וסלעים על מרכיביהם. למעבדה ההיא הגיע, לפני שנולדה, דייוויס גילברט והביא עימו את האמפרי דייווי הצעיר לראות את הפעילות שנעשית שם.

אליזבת נולדה למשפחה מתודיסטית חשובה ועשירה של אנשי תעשייה וסוחרים. היא הייתה מודעת לכל אורך חייה לעוני ולמחסור המלווים את אזורי המיכרות, ואת הצורך החשוב בחינוך ובתמיכה חברתית לאנשים שאינם בני מזל כמוה. היא קראה הרבה, למדה מתמטיקה, ולימודים קלאסיים, וכן לדבר ולכתוב בכמה שפות.

סבה הוגדר לעיתים קרובות כאבי המתודיזם של קורניש, גם אביה היה מנהיג כיתת מתודיסטים נמרץ ופעיל בכנסייה האנגלית. חדר הספרים המתודיסטי המקומי הוצב בביתם. היא התחנכה עם אחיותיה בביתם. היא סייעה לאביה באוספי המינרלים הנרחבים שלו, והייתה שותפה להתעניינותו העזה בתצורות הגאולוגיות ותופעותיהן.<ref name=":0"></ref>

== עבודות צדקה ==
עם מות אביה בשנת 1858, היא קיבלה ירושה גדולה, והשתמשה בה בהתאם למורשת משפחתה - לצורכי צדקה. היא העבירה סכומי כסף גדולים למטרות חינוכיות ופילנתרופיות אחרות. היא קנתה את האתר לבית הספר של סנט פול שנפתח, לאחר מותה, בפנזנס (Penzance) ב־2 בפברואר 1876, והקימה בתי ספר בשלושה מחוזות דלי אוכלוסייה בפנזנס. היא נתנה תרומה שאיפשרה את רכישת האדמה שעליה נבנה בניין סנט ג'ון (בית העירייה) ובנתה בנפרד מוזיאון בסמוך לביתה, בו הציגה את אוסף המינרלים העשיר שלה ושל אביה.<ref name=":0" />

== גאולוגית וסופרת ==
קארנה מילאה את מקומו של אביה משנת 1858 ועד מותה, כראש בנק פנזנס שהקים סבה, ויליאם קארנה, בשנת 1795. היא גם ירשה את אהבתו של אביה לגאולוגיה, וכתבה ארבעה מאמרים בכתב העת של החברה הגאולוגית המלכותית של קורנוול. היא הייתה האישה הראשונה שנבחרה כחברה של החברה המלכותית הגאולוגית של קורנוול. היא גם הייתה עם חברותיה קרוליין פוקס ואנה מריה פוקס, בחברה המלכותית הפוליטכנית של קורנוול בפלימות', קורנוול. מאמרים נוספים היא תרמה לכתבי עת מדעיים בלונדון, וכן חיברה מספר ספרים.<ref name=":0" />

== מותה ==
אליזבת קארנה, נפטרה בפנזנס ב־7 בספטמבר 1873, ונקברה בפילק, חמישה ימים לאחר מכן, ב־12 בספטמבר.

== פרסומים ==
<div class="mw-content-ltr">
* Three months' rest at Pau in the winter and spring of 1859 .1860
* Country Towns and the place they fill in Modern Civilisation, 1868.
* England's Three Wants’ — an anonymous spiritual pamphlet, 1871.
* The Realm of Truth,’ 1873.
</div>

==קישורים חיצוניים==

== הערות שוליים ==

קטגוריה:מדעניות בריטיות
קטגוריה:בנקאים
קטגוריה:מדעניות בריטיות במאה ה-19
קטגוריה:סופרות בריטיות
קטגוריה:סופרים בריטים
קטגוריה:גאולוגיות בריטיות
קטגוריה:גאולוגים בריטים
קטגוריה:נדבניות
קטגוריה:בריטיות שנולדו ב-1817
קטגוריה:בריטיות שנפטרו ב-1873
קטגוריה:בריטים שנפטרו ב-1873
לתה

נהר לתה (ביוונית: λήθη) הוא נהר במיתולוגיה היוונית, אחד מחמשת נהרות השאול שנמצאים בעולם התחתון בממלכתו של האדס. ידוע גם בתור נהר השכחה.

הנהר זרם סביב המערה של היפנוס ודרך השאול, כל מי ששתה מהמים של הנהר שכח את כל זכרונותיו. לתה היה גם שמו של הרוח היוונית של השכחה, שאיתה הנהר היה מזוהה לעיתים קרובות.

ביוונית עתיקה, המילה לתה (λήθη) אומרת פשוטו כמשמעו "שכחה" או "העלמה".

== מיתולוגיה ==
הנהר הוא אחד מחמשת נהרות השאול; ארבעת האחרים הם אכרון (נהר הכאב), קוקיטוס (נהר הקינה), פלגתון (נהר האש), וסטיקס (נהר השנאה, הנהר שמפריד בין הארץ לעולם התחתון). רוחות הרפאים של המתים היו מחויבות לשתות מהמים של נהר לתה כדי לשכוח את חיי התמותה שלהן.

לתה היה גם שמה של ההתגלמות של השכחה, שאיתה הנהר היה מזוהה לעיתים קרובות. בסדרת הספרים גיבורי האולימפוס מוזכר נהר לתה, הוא הנהר שהביא לכך שיפטוס הטיטאן יאבד את זכרנו ויהפוך לבוב, שעובד בתור מנקה בארמון האדס.
 
==קישורים חיצוניים==
* 

קטגוריה:האנשה במיתולוגיה היוונית
קטגוריה:אלות שאול
מאיר עזרן

מאיר עזרן (נולד ב-10 במרץ 1964) הוא כדורגלן עבר ישראלי. ששיחק בעמדת הקשר.

==קריירה==
עזרן גדל במחלקת הנוער של הפועל שדרות, ובשנת 1981 החל לשחק בקבוצת הבוגרים בליגה ב' דרום ב'. בתחילת עונת 1985–1986 הושאל להפועל באר שבע מהליגה הלאומית לשלוש שנים, שבסיומן נרכש על ידה. בבאר שבע שיחק שש עונות. בעונתו האחרונה בבאר שבע התערער מעט מעמדו בהרכב. בעונת 1991–1992 עבר לקבוצת מכבי יבנה מהליגה הלאומית ובסיומה ירדה הקבוצה לליגה הארצית. בעונת 1992–1993 הביא אותו ניסים בכר (שאימן אותו בבאר שבע) להוביל את מרכז הקישור של מכבי עירוני אשדוד מהליגה הארצית ובסיום העונה חגגו עזרן וקבוצתו עלייה לליגה הבכירה, כשהוא מהווה עוגן חשוב במרכז השדה. בעונות 1993–1997 שיחק בהפועל ראשון לציון בליגה הלאומית כשחקן הרכב קבוע. בעונת 1995–1996 הגיע עם הפועל ראשון לציון עד לגמר גביע המדינה. בהמשך שיחק בליגות נמוכות ופרש מכדורגל.

==לאחר הפרישה==
עזרן בעל חנות לציוד והלבשה ספורטיבית בשדרות, אימן מספר עונות במחלקת הנוער ובקבוצת הבוגרים של מכבי שדרות בליגה ג' ובליגה ב'.

==קישורים חיצוניים==

* [http://jpress.org.il/Olive/APA/NLI_heb/SharedView.Article.aspx?href=MAR%2F1988%2F04%2F24&id=Ar03606&sk=563694A3 מאיר עזרן. עכשיו יודעים מי זה גם צפונית לשדרות], אביעד פוהורילס בעיתון מעריב

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:שדרות: אישים
קטגוריה:כדורגלני הפועל באר שבע
קטגוריה:כדורגלני מכבי יבנה
קטגוריה:כדורגלני מכבי עירוני אשדוד
קטגוריה:כדורגלני הפועל ראשון לציון
קטגוריה:מאמני כדורגל ישראלים
קטגוריה:ישראלים שנולדו ב-1964
משה מוריס סולר

משה סולר (נולד ב-1931) הוא פרופסור אמריטוס במחלקה לגנטיקה של האוניברסיטה העברית בירושלים. חתן פרס א.מ.ת לחקלאות לשנת 2015.

== ביוגרפיה ==
סולר נולד בניו יורק וקיבל את התואר הראשון בחקלאות באוניברסיטת ראטגרס בשנת 1951. לאחר מכן ב – 1956 הוא קיבל תואר שלישי בטיפוח בעלי חיים ותואר שני בסטטיסטיקה שימושית גם הם באוניברסיטת ראטגרס. בשנת 1957 משה עלה לארץ יחד עם משפחתו וקיבל משרה כמדען בכיר בטיפוח בעלי חיים במכון וולקני, וכמרצה בכיר במחלקה לביולוגיה וגנטיקה באוניברסיטת בר-אילן. בשנת 1966 הוא חזר לארצות הברית להמשך לימודים בביוכימיה באוניברסיטת אינדיאנה, ובהמשך באוניברסיטת נורת'ווסטרן, ובמקביל לימד באוניברסיטת רוזוולט. בשנת 1972 הוא חזר לישראל לעבודה במחלקה לגנטיקה באוניברסיטה העברית בירושלים, שם הוא נמצא עד היום (בדימוס מאז שנת 2000). במהלך שנת 2000 הוא היה בשנת שבתון באוניברסיטת אייווה סטייט בעזרת מלגת קוסטוואלד.

סולר נשוי ואב ל-3 ילדים, מתגורר בירושלים.

== תחומי מחקר ==
תחומי מחקרו של סולר עוסקים בגנטיקה של תכונות מורכבות והיישום שלו בהשבחת בעלי חיים באמצעות שיטה חדשנית אותה פיתח והפיץ לאמוד את הערך הטיפוחי של כל פרט המבוסס על הרצף הייחודי של הדנ"א של הפרט, הגנוטיפ, במקום על המדידות של התוצאה בפועל, הפנוטיפ. באמצעות אמדן זה ניתן לשפר בצורה משמעותית ביותר את הברירה המלאכותית ולהגיע לתוצאה הרצויה בזמן קצר יותר. את תוצאות הניסויים סולר יישם על תכונות שונות במגוון מינים חקלאיים הכוללים בין השאר את: שיפור העמידות למחלה טריפוסומוסיס בבקר באפריקה, מחלה חמורה הנגרמת על ידי זבוב הצה-צה ואחראית למותם של אלפי ראשי בקר בשנה ביבשת אפריקה המשוועת למזון; השבחה של כמות ואיכות החלב בבקר בישראל ובאיטליה; וכן בשיפור העמידות של תרנגולות למחלת המרק (MD) שגורמת נזק של מיליוני דולרים למשק העופות בארצות הברית.

יש לו מעל 170 פרסומים שפיטים, ופרקים בספרים רבים.

== עיטורי כבוד - כיבודים ==
* עמית נבחר באגודה האמריקאית לקידום המדעים (1996) כהוקרה למאמציו הראויים לשבח לקידום המדע ויישומו;
* קיבל את אות הכבוד על שם י.ל. לוש של האגודה האמריקאית למדעי החלב (1999);
* דוקטורט לשם כבוד מאוניברסיטת אייוה סטייט (2000) ומאוניברסיטת פרי יוניברסיטי אוף לייז' (2007).
* נבחר כעמית לחיים באגודה הבין לאומית לגנטיקה של בעלי חיים (2012) ושל האגודה הישראלית לגנטיקה (2012).
* פרס א.מ.ת. לחקלאות (2015) - מנימוקי חבר השופטים: “פרס א.מ.ת. מוענק לפרופ' משה סולר על מחקריו הייחודיים המשלבים גנטיקה סטטיסטית עם ביוכימיה וביולוגיה מולקולרית ויישום התאוריות שלו בשיפור הטיפוח הגנטי של עופות ובקר.”<ref></ref><ref></ref>

== הערות שוליים ==

קטגוריה:ישראלים ילידי ארצות הברית
קטגוריה:עולים בשנות ה-1950
קטגוריה:בעלי תואר דוקטור מאוניברסיטת ראטגרס
קטגוריה:סגל האוניברסיטה העברית בירושלים: מדעי החיים
קטגוריה:זוכי פרס א.מ.ת.
קטגוריה:ישראלים שנולדו ב-1931
תצוגה רב-תכליתית

שרטוט סכמטי של צג רב-תכליתי שמציג בנוסף נתוני טיסה.
תצוגה רב-תכליתית או צג רב-תכליתי (באנגלית: Multi Functional Display, בראשי תיבות: MFD) הוא סוג של צג דיגיטלי בכלי טיס, המאפשר שינוי והתאמה של תוכן התצוגה ושליטה על מערכות מרובות, בניגוד למסכים בעלי תכלית אחת דוגמת מחווני טיסה או צג מכ"ם ייעודי. מסכי MFD מהווים מרכיב מרכזי בתפישת העיצוב של תאי טייס מודרניים, ובכללם העיצוב של קוקפיט מזכוכית.

== היסטוריה ==
מטוסי קרב מהדור השלישי החלו להשתמש במערכות אוויוניות מתוחכמות יותר ויותר, ויכלו לשאת יותר ויותר כלי נשק מתוחכמים, אבל רוב המיקום בלוח המכשירים של המטוס תפסו מכשירי הטיסה והמנוע השונים ובגלל זה הייתה דרישה גוברת לשילוב וריכוז תצוגות בצג בודד. ה-F-111D היה למטוס הראשון לשאת צג רב-תכליתי שנכנס לשירות בשנת 1974.

עם התקדמות הטכנולוגיה יכולות הצגים והכמות שלהם בתאי הטייס גדלה ואף החלה להשפיע על תפיסת העיצוב הארגונומי לא רק במטוסי קרב או מטוסים צבאיים בכללי אלא גם במטוסים אזרחיים. מסכים רב-תכליתיים הותקנו במטוסי נוסעים ומנהלים החל משנות ה-90 המוקדמות. בשנת 1999 מטוס הסירוס SR-20 היה לראשון לכלול תצוגה רב-תכליתית במטוס פרטי קל. כיום מרבית מערכות התצוגה הרב-תכליתית כוללות שני סוגי מסכים, צג נתוני טיסה ראשי (PFD) המציג את נתוני הטיסה העיקריים ומחליף את מחווני הטיסה, ומסך רב-תכליתי המציג את שאר הנתונים, מכשירי מנוע, מפות וכדומה.

== מאפיינים ==
תא טייס של מטוס F-15E המציג את שלוש התצוגות הרב תכליתיות של המטוס. שני הצגים העליונים נקראים MFD והצג הצבעוני היחיד שהוא התחתון נקרא MFCD לטובת הבדלה.
צגי MFD מוקדמים השתמשו במסכי שפופרת קרן קטודית ישרי מסך בהם התמונה יוצרה על ידי מחולל תצוגות אנלוגי שלרוב נכלל בתוך מחשב בקרת הירי של המטוס, צגי MFD המודרניים הם מסוג LCD וחלקם מסוגלים לחולל את התצוגות שלהם עצמאית וכל מה שהם דורשים זה נתונים שהם יכולים לאסוף מפסי תקשורת דיגיטליים.

לצגים יש ריבוי של פורמטים (תפריטי תצוגה) שניתן לדפדף ביניהם. לכל צג יש ריבוי של מקשים (Soft Key) המותקנים בהיקף של מסגרת הצג ותפקידם נקבע על ידי הפורמט הרלוונטי. לדוגמה, במסך הראשי ניתן לבחור את המערכת שאת נתוניה רוצים לראות, האופציות מופיעות צמוד למקש הרלוונטי, ברגע הלחיצה במקש, הצג עובר לפורמט הרלוונטי והתפקיד של אותו המקש משתנה בהתאם לאופציות הזמינות בפורמט.

צגי ה-MFD יכולים לכלול תצוגת וידאו ממצלמות, מפות ניווט, תצוגת מכ"ם, תצוגות מערכות נשק, מחווני טיסה וכן תפריטי בקרה ושליטה על מערכות כלי הטיס השונות.

=== Primary Flight Display ===
צג PFD של מערכת GARMIN G-1000.
בשל ריכוז התצוגות שהחליפו את מחווני הטיסה העיקריים צג אחד חייב להיות מיועד לתצוגת נתוני הטיסה בשביל שאלה תמיד יהיו זמינים לטייס. במטוסי קרב התע"ל מציג נתוני טיסה ולכן שאר הצגים הרב-תכליתיים יכולים להציג דברים אחרים. עם זאת במטוסים בהם אין תע"ל צג אחד יוגדר כצג נתוני הטיסה העיקרי (PFD - Primary Flight Display). בחלק ממערכות התצוגה ניתן לחלק את הפורמט של הצג לשתי תצוגות, לדוגמה חלק מהמסך יציג את נתוני הטיסה והחלק השני יציג מפת ניווט או תרשים שדה וכדומה, אבל נתוני הטיסה תמיד יישארו על הצג. תצוגת נתוני מערכות המטוס יכולות להופיע בצג ייעודי או כחלק מהתצוגות של ה-MFD.

היתרון בסידור זה הוא שאם מסך ה-PFD כושל, צג ה-MFD הנותר יכול להציג את נתוני הטיסה בצורה אוטומטית.

== ראו גם ==
* תצוגה עילית
* מחווני טיסה
* HOTAS
==קישורים חיצוניים==

קטגוריה:התקני פלט
קטגוריה:רכיבי כלי טיס
מגפת הקורונה בזימבבואה

מגפת הקורונה פרצה בזימבבואה במרץ 2020.

== רקע ==
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס ההרוגים במקרה של COVID-19 הוא נמוך בהרבה מהסארס בשנת 2003,<ref name="Imperial13March2020"></ref><ref name="Gov.ukHCIDDef"></ref> אך ההעברה גדולה משמעותית, עם מספר מקרי המוות הכולל.<ref name="WFSA"></ref>

== ציר זמן ==
=== מרץ 2020 ===
זימבבואה אישרה כי המקרה הראשון של COVID-19 במדינה הוא גבר תושב מפלי ויקטוריה שנסע חזרה מבריטניה דרך דרום אפריקה ב-15 במרץ.<ref></ref> בתחילה דווח על מקרי מוות כפי שצוין בטעות בכמה מקורות שכן החולה ממשיך בבידוד עצמי בבית ומראה סימני התאוששות.<ref></ref>

שני מקרים נוספים במדינה אושרו ב-21 במרץ, שני המקרים היו בהארארה.<ref></ref> ב-23 במרץ, אושר כי העיתונאית הזימבבואית זורורו מקמבה הייתה האדם הראשון במדינה שמת מהנגיף.<ref></ref><ref></ref><ref></ref>

=== אפריל 2020 ===
לאחר מותה של זורורו, שני אנשים נוספים מתו כשהם מעלים את מספר ההרוגים לשלושה.<ref></ref> בשל מחסור בציוד רפואי הרופאים הזימבבואים הגישו תביעה נגד הממשלה על כך שהם אינם מוגנים כראוי בעת הטיפול בחולים נגועים.<ref></ref>
נעצרו כחמישה עיתונים לאור הסיקור שלהם נגד ההתמדדות של המדינה בזמן המגפה.<ref></ref>

== אמצעי מניעה ==
לפני שהיו מקרים מאושרים במדינה, הנשיא אמרסון מננגגואה הכריז על מצב חירום לאומי, והכריז על מגבלות נסיעה ואיסור על התכנסויות גדולות.<ref></ref><ref></ref> שר הביטחון של המדינה, אופה מוסטינגורי, גרם למחלוקת בכך שקבע כי נגיף הקורונה עשוי להוות עונש אלוהי על מדינות המערב בגין הטלת סנקציות על זימבבואה.<ref></ref>

ב-23 במרץ הודיע הנשיא מננגגואה על צעדים נוספים: 1) סגירת גבולות זימבבואה לכל נסיעות שאינן חיוניות, למעט תושבים ומטענים חוזרים. 2) סגירת ברים, מועדוני לילה, בתי קולנוע, בריכות שחייה ופעילויות ספורט. 3) הגבלת כל המפגשים הפומביים לפחות מ-50 איש. 4) הגבלת ביקורי בית החולים ללא יותר מיום ליום.<ref></ref><ref></ref> ב-27 במרץ הודיעה הממשלה כי המדינה הייתה אמורה להיכנס לסגר ארצי למשך 21 ימים החל מ-30 במרץ ואילך.<ref></ref>

נכון לסוף ינואר, ישנם בזימבבואה 1,103 מתים ו32,004 מקרי הדבקה מתוכם הבריאו 23,413.
==קישורים חיצוניים==

== הערות שוליים ==

קטגוריה:זימבבואה: היסטוריה
זימבבואה
מגפת הקורונה בזמביה

מגפת הקורונה פרצה בזמביה במרץ 2020.

== רקע ==
ב-12 בינואר 2020 אישר ארגון הבריאות העולמי כי נגיף הקורונה הוא הגורם למחלת נשימה בעיר ווהאן, מחוז חוביי, סין.

יחס ההרוגים במקרה של COVID-19 הוא נמוך בהרבה מסארס בשנת 2003,<ref name="Imperial13March2020"></ref><ref name="Gov.ukHCIDDef"></ref> אך ההעברה גדולה משמעותית, עם מספר מקרי המוות הכולל.<ref name="WFSA"></ref>

== ציר זמן ==
=== מרץ 2020 ===
החל מ-17 במרץ, משרד הבריאות הודיע שממשלה סגרה את כל מוסדות החינוך והציבה כמה מגבלות על נסיעות חוץ.<ref></ref>

זמביה דיווחה על שני המקרים הראשונים של COVID-19 בלוסקה ב-18 במרץ. החולים היו זוג שנסע לצרפת לחופשה.<ref></ref>

מקרה שלישי נרשם ב-22 במרץ. החולה היה אדם שנסע לפקיסטן.<ref></ref>

ב־25 במרץ אישר הנשיא אדגר לונגו את מספר הנדבקים בשידור חי: 12.<ref></ref>

=== אפריל 2020 ===
זמביה רשמה את המוות הראשון ב-2 באפריל.<ref></ref>

=== 2021 ===
נכון לסוף ינואר 2021, ישנם בזמביה 672 מקרי מוות ו-47,622 מקרי הדבקה מתוכם הבריאו 40,362.
==ההשפעה על הממשלה==
ממשלת זמביה הואשמה שבכלל הנגיף היא השעתה את הפרלמנט כדי שלא להגיע להצבע נגד חוק זמביה שאמור להחליש את המוסדות הדמוקרטים.<ref></ref>

==קישורים חיצוניים==

== הערות שוליים ==

זמביה
קטגוריה:זמביה: היסטוריה
קטגוריה:אפריקה: בריאות ורפואה
Petit Roi

Petit Roi (בעברית: המלך הקטן) הוא סינגל של הפרויקט של עידן רייכל שהוקלט על ידי צחי הלוי. השיר יצא לאור ב-10 ביוני 2014, כסינגל שלא מתוך אלבום, על ידי חברת התקליטים הליקון. שיר זה יצא כחלק מקידום הופעתו של הפרויקט של עידן רייכל בפארק הירקון, שהתקיימה ב-13 ביוני.

== רקע וכתיבה ==
השיר נכתב על ידי צחי הלוי והולחן והופק על ידי עידן רייכל. השיר הוא בסגנון המוזיקת עולם אשר משלב בתוכו את סגנונות האפריקאית והאתני. כמו כן, השיר הוא בשפה הצרפתית. את השיר מלווים קולות רקע בביצוע ריף כהן.

== וידאו קליפ ==
טרם פורסם הווידאו קליפ המלא של השיר. העלה רייכל לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואף את מילותיו של השיר.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990047209460205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירים בצרפתית
קטגוריה:סינגלים בהוצאת הליקון
פאול מאהלמן

פאול מאהלמן (בגרמנית: Paul Mahlmann; 10 בדצמבר 1892 – 19 במרץ 1963) היה גנרל גרמני בזמן מלחמת העולם השנייה.

== ביוגרפיה ==
===קריירה מוקדמת===
מאהלמן נולד ב-10 בדצמבר 1892 בגיספרסלבן, שהשתייכה לאימפריה הגרמנית. ב-20 בינואר 1914 הוא התגייס לצבא הקיסרות הגרמנית, והצטרף לרגימנט הרגלים ה-98, עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה לחם מאהלמן בשורות הפרייקורפס, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באוקטובר 1936 הוא הועלה לדרגת אוברסט לוטננט, ב-1 באפריל 1939 הוא מונה למפקד רגימנט הסער ה-57, וב-1 בינואר 1936 הוא הועלה לדרגת אוברסט.

===מלחמת העולם השנייה===
ב-1 בספטמבר 1939 הוא מונה למפקד רגימנט הרגלים ה-181, שהיה חלק מהדיוויזיה ה-9, ולחם עמו במהלך המערכה על צרפת ובמהלך מבצע ברברוסה. ב-15 בפברואר 1942 הוא מונה למפקד הדיוויזיה ה-137, וב-25 בדצמבר אותה שנה הוא מונה למפקד דיוויזיית המילואים ה-147. ב-1 בינואר 1943 הוא הועלה לדרגת גנרל מיור, וב-3 בספטמבר אותה שנה הוא מונה למפקד הדיוויזיה ה-39. ב-20 בנובמבר 1943 הוא מונה למפקד הדיוויזיה ה-353, וב-1 ביוני 1944 הוא הועלה לדרגת גנרל לוטננט. מאהלמן לחם עם הדיוויזיה במהלך המערכה בנורמנדי, שבה ספגה הדיוויזיה אבדות קשות, ולאחר מכן לחם עמה בקרבות בגרמניה, ובסוף המלחמה נפל בשבי בעלות הברית.

=== לאחר המלחמה ===
בשנת 1947 שוחרר מאהלמן מהשבי. לאחר שחרורו הוא עבד תקופה קצרה בשירות צבא ארצות הברית, ולאחר מכן שימש כעיתונאי וכסופר צבאי. הוא התגורר במינכן עד מותו ב-19 במרץ 1963.

== קישורים חיצוניים ==
* [https://www.feldgrau.com/WW2-German-Officer-Paul-Mahlmann פאול מאהלמן] באתר feldgrau

קטגוריה:גנרלים בוורמאכט
קטגוריה:חיילי הרייכסווהר
קטגוריה:המערכה בנורמנדי: אישים
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1963
חיל ההגנה האווירית של צבא רוסיה

חיל ההגנה האווירית (ברוסית: Войска́ противовозду́шной оборо́ны Сухопутных войск ,ПВО СВ) הם זרוע של כוחות היבשה הרוסיים, המיועדים לחפות על חיילים ומתקנים מאמצעי התקפה אווירית של האויב במהלך מבצעים ופעולות צבאיות.

== היסטוריה ==
העבודות ליצירת חיל להגנה אווירית החלו בשנים 1910–1912 במפעל פוטילוב בהנהלת פ. לנדר שהופקד על ייצור ניסיוני של טילים ובשנות מלחמת העולם הראשונה הוקמה חטיבה ניסיונית בשם "סוללת הרכב הנפרדת הראשונה לירי על הצי האווירי" («1-я отдельная автомобильная батарея для стрельбы по воздушному флоту») שנשלחה לחזית סמוך ללוצק, במרץ 1915.

בפועל, חיל ההגנה האווירית הוקם לראשונה על ידי הגנרל מיכאיל אלכסייב, ראש מטה הפיקוד העליון של ניקולאי השני, קיסר רוסיה, בדצמבר 1915 להקמת סוללות הגנה מפני מתקפת אויב של כדורים פורחים. בהתאם לכך, בפברואר 2007, שר ההגנה של רוסיה אנטולי סרדיוקוב קבע את ה-26 בדצמבר כחג ההגנה האווירית.

לאחר התפרקות האימפריה הרוסית, הוחלף החיל במקבילה סובייטית — כח הנ"מ הסובייטי.

בסתיו 1941 מערך הנ"מ פוצל.

באוגוסט 1958 הוחלט במשרד ההגנה של ברית המועצות שתחת רודיון מלינובסקי להקים חיל הגנה אווירית נפרד של צבא היבשה.

לאחר התפרקות ברית המועצות, בשנת 1997 הוחלט לאחד את חיל הנ"מ, חיל ההגנה האווירית, משמר החופים, יחידות ההגנה האווירית של חיל האוויר וחיל הצנחנים לכדי חיל אחד בשם חיל ההגנה האווירית של צבא היבשה (войска войсковой противовоздушной обороны Вооруженных Сил Российской Федерации).

== משימות ==
החיל מוקצה למלא את המשימות העיקריות הבאות:
* הגנה אווירית;
* ניטור סיור של מטוסי אויב והתרעה מפניהם;
* הרס מתקפת אוויר של האויב;
* השתתפות בניהול הגנה מפני טילים במהלך פעולות צבאיות.

== מבנה ==
מבחינה ארגונית מורכב חיל ההגנה האווירית מגופי בקרה צבאיים, נקודות פיקוד, יחידה להפעלת טיל נ"מ (טיל-ארטילריה) ומערכות רדיו-טכניות, יחידות צבאיות ומחלקות משנה. הם מסוגלים להשמיד אמצעי התקפה אוויריים של האויב בכל טווח (מ-200 מטרים ועד 12,000 מטרים) ומצוידים במיטב מערכות הטילים שיש לתעשייה הרוסית להציע. לרבות טילי נ"מ, ארטילריה נגד מטוסים, מערכות נשק וטילים נגד מטוסים ומערכות טילים נגד מטוסים הנבדלות ביכולות ההגעה ואמצעי הנחיית טילים. בהתאם לטווח הרס המטרות האוויריות, הם מחולקים למערכות של טווח קרוב - עד 10 ק"מ, של טווח קצר - עד 30 ק"מ, של טווח בינוני - עד 100 ק"מ, של טווח ארוך - של יותר מ-100 ק"מ.

== קישורים חיצוניים ==

== הערות שוליים==

קטגוריה:רוסיה: צבא וביטחון
קטגוריה:הכוחות המזוינים של הפדרציה הרוסית
קטגוריה:נ"מ
הר ארתור (נונאווט)

הר ארתור (באנגלית: Mount Arthur) הוא הר הממוקם באי אלסמר, בטריטוריית נונאוט, שבקנדה. 

ההר, שהוא אחד מהרי הקורדיירה הארקטית, ממוקם בשטח הפארק הלאומי קוטינירפאק. 

ההר מתנשא לגובה של 678 מטרים מעל סביבתו.

גובהו של ההר 1,310 מטרים מעל פני הים; ההר הוא ההר ה-70 בגובהו בנונאווט. 

== היסטוריה ==
=== מיפוי ההר ===

ההר מופה לראשונה על ידי משלחת חקר מפרץ ליידי פרנקלין. 

=== מקור השם ===

ההר נקרא על שמו של צ'סטר א. ארתור, הנשיא ה-21 של ארצות הברית. 

=== הטיפוס לפסגת ההר ===

הטיפוס הראשון לפסגת ההר התרחש ביולי 1882.

== קישורים חיצוניים ==

* [https://bivouac.com//MtnPg.asp?MtnId=3778 הר ארתור] באתר "אנציקלופדיית ההרים הקנדית"
* [https://www.peakbagger.com/peak.aspx?pid=675 הר ארתור] באתר peakbagger
* [https://peakvisor.com/peak/mount-arthur-canada.html תרשים הנוף הנשקף מהר ארתור] באתר peakvisor
* [https://www.timeanddate.com/worldclock/@6079768 זמני זריחת/שקיעת שמש/ירח עבור הר ארתור]
* [https://www.meteoblue.com/en/weather/current/mount-arthur_canada_6079768 מזג אוויר נוכחי עדכני עבור הר ארתור]
** [https://www.mountain-forecast.com/peaks/Mount-Arthur-Nunavut/forecasts/1295 תחזית מזג אוויר עדכנית לפי גבהים עבור הר ארתור]
** [https://www.meteoblue.com/en/weather/14-days/mount-arthur_canada_6079768 תחזית מזג אוויר עדכנית ארוכת טווח עבור הר ארתור]
** [https://www.meteoblue.com/en/weather/archive/yearcomparison/mount-arthur_canada_6079768 נתוני מזג אוויר היסטוריים עבור הר ארתור]

== הערות שוליים ==

ארתור
יחסי בהוטן–תאילנד

יחסי בהוטן–תאילנד הם היחסים הדו-צדדיים שבין ממלכת בהוטן לבין ממלכת תאילנד. נכון לשנת 2020, לבהוטן שגרירות בבנגקוק, ואילו תאילנד מיוצגת במדינה על ידי השגרירות שלה בדאקה, בנגלדש.

== היסטוריה ==
שתי המדינות כוננו את היחסים הדיפלומטיים ביניהן ב-1989. הן לבהוטן והן לתאילנד הממוקמות בדרום-מזרח אסיה מספר מאפיינים משותפים, ובהם מערכת שלטונית דומה בעלת אופי מונרכיסטי. כמו כן, התרבויות בשתי המדינות שאבו השראה מהבודהיזם, הדת המרכזית בשתיהן.

== תרבות ==
בשנים האחרונות ניכרת עלייה בתנועת התיירים בין שתי המדינות. ראש הממשלה לשעבר של תאילנד, [[צ'ולנונט סוריוד וראש הממשלה לשעבר של בהוטן, קינזנג דורג'י במהלך פגישה בבנגקוק, 2007]]בתחום החינוך, מספר אוניברסיטאות תאילנדיות קולטות מדי שנה סטודנטים מבהוטן, להם מוצעות בחלק מהאוניברסיטאות מלגות.

=== פארק הידידות ===
בשנת 2006 חנך מלך בהוטן ג'יגמה קיזר נאמגייל ואנגצ'וק תערוכה בצפון תאילנד לציון 60 שנות שלטונו של ראמה התשיעי; ממשלת בהוטן השקיעה בתערוכה 10 מיליון באט.

ב-10 בנובמבר 2009 פתחה שגרירות תאילנד האמונה על היחסים עם בהוטן את "פארק הידידות בהוטן–תאילנד" בעיר טהימפהו, בירת בהוטן. הפארק נחנך לרגל 20 שנה לכינון היחסים בין המדינות ולרגל יום השנה להכתרת מלך בהוטן. עוד צוין במעמד הפתיחה גם יום הולדתו ה-54 של ג'יגמה סינגייה ואנגצ'וק, מלך בהוטן הקודם ויום הולדתו ה-82 של ראמה התשיעי, מלך תאילנד.

== הערות שוליים ==
הולדן EH

הולדן EH (באנגלית: Holden EH) היא מכונית משפחתיות גדולות אשר יוצרה על ידי יצרנית הרכב האוסטרלית ג'נרל מוטורס-הולדן (General Motor Holden) בין השנים 1965 – 1963 באוסטרליה.

==תצורות==
* סדאן - 4 דלתות.
* סטיישן - 5 דלתות.
* מסחרית.
* טנדר מסוג "utility".

=="הולדן EH"==

* יוצרו 256,959 יחידות.
* דגמי "הולדן EH" יוצרו מאוגוסט 1963 – פברואר 1965.
* מנוע קדמי.
* מנועי בנזין: 2.4 ליטר, 2.9 ליטר.
* סוג הנעה: הנעה אחורית.
* מערכת חשמל - 12 וולט.
* קיבולת מכל דלק - 43.2 ליטר.
* מתלים: חזית: סוג עצמאי קצר וארוך עם קפיצי סליל. מוט מייצב. זעזועים טלסקופיים צינוריים. אחורי: קפיצים חצי אליפטיים, ארבעה עלים, זעזועים טלסקופיים צינוריים.
* בלמים: חזית: תופים הידראוליים בגודל 9 אינץ' (229 מ"מ), אחורי: תופים הידראוליים (229 מ"מ)
* צמיגים: טיובלס, ללא צינורות, 13.0x6.40 אינץ' ארבע-שכבות, שישה-רבדים אופציונלי בדגם סטיישן.
* דגמי "הולדן EH" שירתו כאמבולנסים באוסטרליה.
* דגמי "הולדן EH" שירתו כניידות משטרה במשטרת ניו זילנד.
* מחיר היחידה של "הולדן EH" (דגם בסיסי) עמד על 1,051 לירה שטרלינג אוסטרלית (שנת 1963).

===רמות גימור===
* "Standard".
* "Special".
* "Premier".

==תמונות==
<gallery mode="packed" heights="110">
קובץ:Holden Standard (40093031514).jpg | "הולדן EH" דגם "Standard"
קובץ:1963-1965 Holden EH Special sedan-01.jpg | "הולדן EH" דגם "Special"
קובץ:1963-1965 Holden EH Standard station sedan 04.jpg | "הולדן EH" - דגם סטיישן
קובץ:1963-1965 Holden EH Standard station sedan 01.jpg | "הולדן EH" - דגם סטיישן
קובץ:1963-1965 Holden EH Standard sedan (New Zealand Police) 01.jpg | "הולדן EH" דגם "Standard" - ניידת משטרה ב"משטרת ניו זילנד"
קובץ:1963 Holden Special (EH) S4 sedan (20703204535).jpg | "הולדן EH" דגם "Special", שנת 1963 - מבט לתא הנהג ולוח מחוונים
קובץ: 1963-1965 Holden EH Special sedan 05.jpg| "הולדן EH" דגם "Special"
קובץ: 1963-1965 Holden EH Special sedan 04.jpg| "הולדן EH" דגם "Special"
קובץ:Holden Panel Van (EH).jpg | "הולדן EH" - מסחרית
קובץ: 1963 Holden EH utility (7026411377).jpg| "הולדן EH" - טנדר מסוג "utility", שנת 1963
קובץ:1963-1965 Holden EH utility 04.jpg | "הולדן EH" - טנדר מסוג "utility"
</gallery>

<gallery mode="packed" heights="110">
קובץ:Holden EH Ambulance (15089900307).jpg | "הולדן EH" - אמבולנס
קובץ:Holden ambulance 4.JPG | "הולדן EH" - אמבולנס
קובץ:Holden ambulance 1.JPG | "הולדן EH" - אמבולנס
קובץ:Holden ambulance 2.JPG | "הולדן EH" - אמבולנס
קובץ:Holden ambulance 3.JPG | "הולדן EH" - אמבולנס - מבט לתא הנהג
</gallery>

==ראו גם==
* הולדן FE
* הולדן אפולו
* הולדן FJ

== קישורים חיצוניים ==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:אמבולנסים
קטגוריה:דגמי מכוניות שהושקו ב-1963
קטגוריה:כלי רכב המיוצרים באוסטרליה
EH
מסגד מוראדי

מסגד מוראדי (באלבנית: Xhamia e Muradies) או מסגד העופרת (באלבנית: Xhamia e Plumbit) הוא מסגד ואנדרטה ארכיטקטונית-תרבותית, שנמצא במרכז ולורה, אלבניה. המסגד נבנה ב-1537–1542 על ידי האדריכל העות'מאני סינאן בתקופת הסולטאן האימפריה העות'מאנית סולימאן הראשון.<ref></ref> ב-1948, המסגד הוכרז כאתר מורשת תרבותי של אלבניה.

== קישורים חיצוניים ==

== הערות שוליים ==

קטגוריה:אלבניה: מסגדים
קטגוריה:מבנים שתכנן סינאן
בית הקברות המוסלמי בשער הרחמים

בית הקברות המוסלמי בשער הרחמים (בערבית: مقبرة باب الرحمة – מקברת באב א-רחמה) הוא אחד מבתי העלמין האיסלמיים בירושלים. ממוקם ליד הקיר המזרחי של הר הבית.

בית הקברות משתרע משער האריות ועד קצה חומת מסגד אל-אקצא ליד ארמונות אומיה בצד הדרומי. שטחו כ-23 דונם.

ממשלת ישראל מתכוונת להמיר חלק מבית הקברות לגן מקראי, במסגרת הגן הארכאולוגי ירושלים.

== היסטוריה ==
בית הקברות המוסלמי צמוד לחומה המזרחית של העיר העתיקה.

שער הרחמים נחסם ככל הנראה ב (כלומר, השער היה קיים עוד לפני בניית החומה העות'מאנית במאה ה-16). ייתכן שהקבורה במקום החלה זמן קצר לאחר מכן. היום הקבורה מתפרסת לכל אורך החומה המזרחית של העיר העתיקה. בית הקברות נמצא בשימוש תושבי מזרח ירושלים המוסלמים עד היום.

לפי המסורת המוסלמית קבריהם של שניים מחבריו של הנביא מוחמד (עובאדה א-סאמת ושדאד אבן אוס ). שטחו של בית הקברות כ-48 דונם וקבורים בו לפי ההערכות עשרות אלפי אנשים. היכולת לקבור נפטרים רבים כל כך בשטח מצומצם מוסברת בשיטת הקבורה המשפחתית ("פוסתקיה") שבה נקברים מתים רבים מאותה משפחה באותו קבר.

לפי המסורת המוסלמית הר הזיתים, הקידרון והר המוריה יתחברו ביום הדין ותחיית המתים ולכן השער כונה על ידם "באב אל צהרה" (חיי נצח). הקמים מן המתים יחיו חיי נצח, ולכן הוקם כאן בית קברות ומתיו יהיו הראשונים לעמוד לדין. תחילתו של בית הקברות המוסלמי מחוץ לשער הרחמים הוא מן התקופה האיובית במאה ה–13. לפי האגדה הקימו המוסלמים את בית הקברות במקום זה כי שמעו שמשיחם של היהודים ייכנס בשער הזה, וכדי למנוע זאת הקימו שם בית קברות, כי המשיח לא יעבור במקום טמא טומאת מת. זו אגדה בעלמא, מה גם שלפי ההלכה היהודית אין יהודי נטמא לגוי. מה שנכון הוא שיש מסורת יהודית שאומרת שדרך השער הזה גלתה שכינה וממנו עתידה לשוב.

יש אמונה בקרב היהודים, שהמוסלמים מבקשים בכך למנוע את ביאת המשיח, בחושבם שאליהו הנביא הכהן לא יוכל לעבור בבית הקברות, שמא ייטמא, ובכך תעוכב גאולתם של היהודים. אולם בהלכה היהודית קיימות דעות כי בית קברות של גויים אינו מטמא, אלא רק מגע ישיר במת או בנשיאתו.

=== מאבק נגד המשך הקבורה במקום ===
במהלך תחילת המאה ה-21, כמה גופים ישראלים נאבקים נגד הקבורה בחלקו הדרומי של בית הקברות המשמש את תושבי הכפר סילוואן. הוועד הציבורי למניעת הרס עתיקות הר הבית, מאגד ארכאולוגים, אנשי רוח ומשפטנים, ובשנת 2005 עתר לבג"ץ נגד מדינת ישראל בשל אי אכיפת איסור קבורה בחלק הדרומי של בית הקברות. הבסיס לטענה הוא שהמקום מוכרז אתר עתיקות וחלק מן הגן הלאומי 'סובב חומות ירושלים', וחפירה וקבורה במקום היא פגיעה בעתיקות.

החלטת בג"ץ משנת 2009 קבעה שיש לדחות את העתירות אולם על הרשויות לאכוף את החוק ולשמור על האתר מפגיעה (קבורה). כיום תושבים הרוצים לקבור את מתיהם בחלק הדרומי של בית הקברות צריכים להצטייד באישור מבית המשפט. המאבק נגד הקבורה בחלק מבאב א-רחמה בולט לעומת ההשקעה הרבה בבית הקברות היהודי בהר הזיתים.

== קישורים חיצוניים ==

* 

== הערות שוליים ==

קטגוריה:אתרים ארכאולוגיים בירושלים
קטגוריה:ארץ ישראל: קברים ובתי קברות מוסלמיים
קטגוריה:העיר העתיקה
ברית יעקב ולבן

ברית יעקב ולבן היא אירוע מקראי המופיע בפרשת ויצא בספר בראשית.
==תיאור==
לאחר שיעקב ברח מלבן, עם רחל ולאה, לבן הארמי רודף אחריו ומשיג אותו בהר הגלעד. הוא כועס על יעקב, שברח ממנו בלי להודיע לו ושגנבו לו את אלוהיו (התרפים). 
לבסוף, לבן לא מוצא את התרפים והם כורתים ביניהם ברית שלום, ומקימים גל-עד לזיכרון עולם. לבן קורא למצבה בשם הארמי יְגַר שָׂהֲדוּתָא, ויעקב קורא לו גלעד. לאחר מכן לבן חוזר לביתו ויעקב ממשיך בדרכו לארץ כנען.

מעלה הרעיון לכריתת הברית היה לבן, שאמר:
את אזכור האלים של כל אחד מהצדדים במסגרת כריתת ברית ניתן להשוות לנוכחות אלים בכריתת בריתות במזרח הקדום בתקופת הברונזה, כפי שמתועדות בארכיון מרי.<ref></ref>

== פרשנות דתית ==
לפי ספר היובלים, הברית נכרתה ב-15 בחודש השלישי, שהוא חג השבועות בלוח השנה במגילות קומראן.
===ועתה לכה נכרתה ברית===
*הספורנו מסביר שלבן הציע ליעקב לעשות ברית לאור כך שבפסוק מ"ג לבן אומר ליעקב שהכל שלו והוא לא רוצה להזיק להם.

===והיה לעד ביני ובינך===
*רש"י מסביר שהקב"ה יהיה לעד.
*הרמב"ן מסביר שהעובר על הברית, יתקיימו בו הקללות שהן בעצמן העדות ועל כן הרים יעקב מצבה.

==הערות שוליים==

קטגוריה:ספר בראשית
קטגוריה:פרשת ויצא
מגפת הקורונה במולדובה

מגפת הקורונה, בה חלו רבים במחלת נגיף הקורונה במולדובה, התפשטה אל המדינה בתחילת מרץ 2020.

== התפשטות המגפה ==
ב-27 בינואר שרת הבריאות, העבודה וההגנה החברתית ויוריקה דומברבאינו כינסה ישיבה מורחבת של הנציבות למצבים חריגים ומצבי חירום של משרד הבריאות, העבודה וההגנה החברתית. בפגישה זו השתתפו גם נציגי משרד החוץ והאינטגרציה האירופית, משרד הפנים, משרד האוצר, הפיקוח הכללי של משמר הגבול, שירות המכס, החברה לביטוח לאומי ברפואה, סוכנות בטיחות המזון הלאומית, והסוכנות הלאומית לבריאות הציבור. המשתתפים דנו במדדים למניעה ובקרה של הזיהום בנושא נגיף הקורונה. בהתבסס על המצב האפידמיולוגי וההתפשטות הגלובלית של הזיהום.

ב-2 בפברואר הוועדה הלאומית יוצאת דופן לבריאות הציבור כוננה על ידי ראש הממשלה יון צ'יקו . הנציבות אימצה את החלטה מספר 1, הקובעת בין היתר כי הערכת הסיכון לבריאות הציבור תמשיך להתבצע תוך ייחוס, במידת הצורך של קוד ההתראה הנובע מהמצב האפידמיולוגי הקשור בנגיף הקורונה.

ב-18 בפברואר הסוכנות הלאומית לבריאות הציבור קיבלה מגרמניה, בתמיכת ארגון הבריאות העולמי, ערכות בדיקה לאיתור נגיף הקורונה.

ב-24 בפברואר הוועדה הלאומית יוצאת דופן לבריאות הציבור כונסה על ידי ראש הממשלה המולדובי, יון צ'יקו. הנציבות אימצה את החלטה מס' 2 הקובעת בין היתר את קביעת רמה הסכנה הלאומית לרמה צהובה על רקע המצב האפידמיולוגי הקשור לנגיף הקורונה. ומחשבת את הסיכון האפשרי לחירום בריאות הציבור.

ב-7 במרץ הודיעה מולדובה על מקרה ראשון של הדבקה בנגיף הקורונה בשטחה. על פי משרד הבריאות המולדובי, מדובר באישה בת 48 שחזרה למדינה במטוס ממילאנו, שבאיטליה והיא מטופלת בבית חולים בקישינב.

ב-8 במרץ הודיעה הנציבות הארצית הלא-רגילה לבריאות הציבור במולדובה על קביעת קוד התראה כתום ברמה הלאומית בהקשר למצב האפידמיולוגי הקשור לנגיף הקורונה.

ב-10 במרץ הודיעה מולדובה כי היא אוסרת על כניסת אזרחים זרים ממדינות אשר נגועות בנגיף הקורונה.<ref></ref>

ב-11 במרץ הודיעה מולדובה על סגירת כל בתי הספר, גני הילדים, הקולג'ים והאוניבריסטאות בכל רחבי המדינה למשך שבועיים.<ref></ref>

ב-13 במרץ הודיעה הנציבות הארצית הלא-רגילה לבריאות הציבור במולדובה על קביעת קוד התראה אדום ברמה הלאומית בהקשר למצב האפידמיולוגי הקשור לנגיף הקורונה.

ב-15 במרץ הודיע ראש ממשלת מולדובה, יון צ'יקו כי מדינתו משהה החל מ-17 במרץ את כל הטיסות הבינלאומיות לשטחה.<ref></ref>

ב-17 במרץ הכריז הפרלמנט המולדובי על מצב חירום לאומי על כל רחבי שטחה של מולדובה לתקופה של 60 יום- עד 15 במאי 2020.<ref></ref>

ב-18 במרץ הודיעה מולדובה על מקרה מוות ראשון בשטחה כתוצאה מהידבקות בנגיף הקורונה. הקורבן, היא אישה בת 61 שחזרה למדינה לאחר שביקרה באיטליה.

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מולדובה: היסטוריה
מולדובה
מולדובה
קטגוריה:2021 במולדובה
עיר ללא רחמים

עיר ללא רחמים (באנגלית: Town Without Pity) הוא סרט קולנוע משנת 1961 בהפקה משותפת אמריקאית - גרמנית.

התסריט מבוסס על הרומן Das Urteil (פסק דין) של גרגור דורפמייסטר מ-1960.

שיר הנושא "עיר ללא רחמים" בביצוע ג'ין פיטני הפך ללהיט, היה מועמד לפרס אוסקר לשיר המקורי הטוב ביותר וזכה בפרס גלובוס הזהב לשיר המקורי הטוב ביותר.

כריסטין קאופמן זכתה בפרס גלובוס הזהב לשחקנית מתחילה

==תקציר העלילה==
בעיר נוישטאדט בגרמניה המערבית יוצאת נערה נאה בשם קארין שטיינהוף (כריסטין קאופמן) לשחות עם החבר שלה בנהר. ארבעה חיילים מחיל הכיבוש האמריקאי מבלים ושותים בבר המקומי כשמתיבה התקליטים בוקע השיר "עיר ללא רחמים". הם הולכים לנהר ומוצאים את קארין בבגד ים ביקיני, מתנפלים עליה ואונסים אותה באכזריות. החבר שמנסה להציל אותה מוכה אף הוא. הם עוזבים את המקום פרט לקורפורל ג'ים לרקין (רוברט בלייק) שמכסה במעיל את גופה העירום ופניו מביעות צער.

הם נתפסים מיד ועומדים לפני משפט צבאי כל העיר סוערת והתושבים מבקשים עונש מוות.

הסניגור הצבאי הוא מייג'ור סטיב גארט (קירק דאגלס) והתובע הוא לויטננט קולונל פקנהאם (א.ג. מרשל). התובע דורש מבית המשפט עונש מוות למקרה שיורשעו.

מטרתו של גארט הוא להמיר את עונש המוות במאסר ממושך. שלושת הנאשמים לא מודים באשמה פרט ללרקין שאכול רגשי חרטה ומנסה להתאבד. גארט יודע שכדי למנוע את עונש המוות הוא יאלץ להעלות את קארין לעדות ולהכתים את שמה ואופייה. הוא מבקש מאביה (הנס נילסן) למנוע את עדותה אבל האב החדור רגשות נקמה ומבקש עונש מוות לנאשמים, מסרב.

קארין עולה לעדות וגארט מביא עדות של תושבים על "התנהגותה המופקרת". שכן אחד מעיד כי הוא גר מול חדרה והיא מתפשטת עירומה מול החלון כאילו רוצה שיראו אותה. הוא מוליך את חקירתו לכך שהיא הייתה עירומה כשהגיעו החיילים וכאילו רצתה בהם. קארין מתמוטטת ולא ממשיכה בעדות.

הנאשמים מקבלים עשרים שנות מאסר עם עבודת פרך פרט ללרקין שמקבל רק שש שנים.

קארין הופכת למשל ולשנינה בעיר והתושבים לועגים לה ללא רחמים. היא אינה יכולה לסבול זאת. החבר שלה חובט בגארט בזעם ואח"ע מזייף את חתימת אימו על המחאה כדי לברוח ביחד מהעיר. שניהם עולים על אופנוע אך משטרה שרודפת אחריהם עוצרת את החבר. קארין בורחת למקום האונס ומטביעה את עצמה בנהר.

גארט עוזב את העיר ברגשות מרירים.

==קישורים חיצוניים==

* [https://www.youtube.com/watch?v=Tos3dCc1J94 קדימון לעיר ללא רחמים], באתר יוטיוב
* [http://www.tcm.turner.com/tcmdb/title/93736/Town-Without-Pity/ עיר ללא רחמים], באתר TCM
* [https://www.youtube.com/watch?v=CkcvQQTe9Mw עיר ללא רחמים בפי ג'ין פיטני], באתר יוטיוב

קטגוריה:סרטי 1961
קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:סרטי יונייטד ארטיסטס
קטגוריה:סרטים בגרמנית
קטגוריה:אונס בקולנוע
קטגוריה:סרטי פשע
קטגוריה:סרטי בית משפט אמריקאיים
קטגוריה:סרטי קירק דאגלס
SARSr-CoV

SARSr-CoV (גם SARS-CoV, ראשי תיבות של Severe acute respiratory syndrome-related coronavirus) הוא מין של נגיף RNA מתת-משפחת נגיפי קורונה המידבק באדם, בעטלפים ובמיני יונקים נוספים.

SARSr-CoV הוא נגיף RNA חד-גדילי חיובי בעל מעטפת שככל הנראה חודר לתא דרך הקולטן ACE2. 
שני זנים ממין זה גרמו להתפרצויות של מחלות נשימה קשות בבני אדם: SARS-CoV (גם: SARS-CoV-1) שגרם למחלת סארס בשנים 2002–2004 ו-SARS-CoV-2 שגורם למחלת נגיף קורונה 2019 והביא למגפת הקורונה.

ישנם מאות זנים נוספים של SARSr-CoV, שאינם ידועים כמידבקים באדם. עטלפים הם חיית המאגר העיקרית של זנים רבים של SARSr-CoV, וכמה זנים נמצאו בגחן הדקלים שהם ככל הנראה המקור הראשוני למין זה.
SARSr-CoV הוא אחד ממספר נגיפים שהוגדרו על ידי ארגון הבריאות העולמי בתוכנית החדשה שפותחה לאחר התפרצות האבולה במערב אפריקה (2014–2015) ב-2016 כבעלי פוטנציאל מגפתי עתידי, ויועדו למחקר ופיתוח דחופים. התחזית התממשה עם פרוץ מגפת הקורונה ב-2019.

== סיווג ==
SARSr-CoV הוא מין בסוג Betacoronavirus ובתת-סוג Sarbecoviruses. על בסיס האזורים השמורים בגנום של SARSr-CoV, משערים שהוא צאצא מוקדם של ה-betacoronaviruses.

עטלפים הם חיית המאגר העיקרית שלו. הניגף התפתח במשך זמן רב בעטלפים ורק לאחרונה החלו זנים מסוימים להידבק באדם. שני הזנים SARS-CoV ו-SARS-CoV-2 הם צאצאים של נגיף אחד אך עשו את המעבר לבני אדם בנפרד ובאופן עצמאי. SARS-CoV-2 אינו צאצא של הזן SARS-CoV.
== מבנה ==
==== הגנום ====
בדומה לשאר הנגיפים בתת-משפחת נגיפי קורונה, לנגיף גנום ליניארי לא מקוטע, חד-גדילי חיובי (גדיל קריא; נגיפי (+)ssRNA). הגנום ארוך יחסית לנגיפי RNA, ומכיל 29,727 בסיסים.

הגנום כולל 5' Cap ו-, מה שמאפשר תרגום ישיר של ה-RNA לחלבוני רפליקאז, הנחוץ לשכפול ה-RNA.

==== מבנה הוויריון ====
מבנה הוויריון
לוויריונים מבנה עגול בעל קוטר של כ-125 ננו-מטר, עם זיזים (spikes), בצורה המזכירה קרני שמש - מה שהקנה לנגיפים אלה את שמם.

בוויריוני קורונה ארבעה מבנים חלבוניים עיקריים: זיזים, ממברנה, מעטפת ונוקליאוקפסיד בעל מבנה ספירלי שאינו אופייני לנגיפי (+)ssRNA.

== קישורים חיצוניים ==

* [https://talk.ictvonline.org/taxonomy/p/taxonomy-history?taxnode_id=20040588&src=NCBI&ictv_id=20040588 היסטוריה טקסונומית] באתר הוועדה הבין-לאומית לטקסונומיה של נגיפים

== ביאורים ==

==הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נגיפי קורונה
מורן פרידמן

מורן פרידמן (נולדה ב-30 בינואר 1990) היא כדורגלנית ישראלית המשחקת לסירוגין כקשרית וכמגנה שמאלית.

== ביוגרפיה==
פרידמן נולדה וגדלה במושב בני עטרות. החלה את דרכה בבית הספר לכדורגל שלהפועל תל אביב בגיל 5. מאוחר יותר עברה לשחק בקבוצת הנערים של הפועל קריית אונו, משום שלא הייתה אז ליגת נשים פעילה, שם שיחקה עד גיל 14. 

בוגרת תואר ראשון בממשל ודיפלומטיה, עם התמחות במזרח התיכון, מהמרכז הבינתחומי בהרצליה. נוסף על היותה כדורגלנית, עובדת פרידמן כמנהלת תיקי משכנתאות בקבוצת הראל השקעות בביטוח. 

בשנת 2010 נבחרה, יחד עם הכדורגלניות אשרת עיני, לי פלקון ומיכל רביץ, להשתתף בקמפיין לקידום תדמית כדורגל הנשים בישראל.

==קריירה מקצועית==
===מועדונים===
לקראת עונת 2006/2007 עברה לשחק במדי אס"א תל אביב, עמה זכתה בשישה תוארי אליפות ושלושה גביעי מדינה. בנוסף, בשנת 2011/2012 העפילה יחד עם הקבוצה לשלב 32 הגדולות של ליגת האלופות לנשים לאחר שסיימה את שלב הבתים במקום הראשון. זהו ההישג הגדול ביותר של קבוצת כדורגל נשים ישראלית במפעלים אירופאים. 

בעונת 2016/2017 עברה פרידמן לשחק במ.ס קריית גת וזכתה עם הקבוצה באליפות הליגה בעונה זו.

לאחר שתי עונות עברה לשחק במ.כ רמת השרון לעונת 2018/2019.

את עונת 2019/2020 פתחה ללא קבוצה, ונכון לאפריל 2020 היא אינה משחקת באופן פעיל. 

===נבחרת ישראל===
לאחר ששיחקה מגיל 15 בכל הנבחרות הצעירות של ישראל, זומנה בשנת 2010 לסגל נבחרת הבוגרות. את הופעת הבכורה שלה ערכה במשחק הנבחרת נגד אירלנד, ב-25 באוגוסט.

==תארים==
===אס"א תל אביב===
* אליפות המדינה: 2009/2010, 2010/2011, 2011/2012, 2012/2013, 2013/2014, 2014/2015
* גביע המדינה: 2010/2011, 2011/2012, 2013/2014 

===מ.ס קריית גת===
* אליפות המדינה: 2016/2017
* גביע המדינה: 2015/2016

==קישורים חיצוניים==

* [https://www.football.org.il/players/player/?player_id=23325&season_id=20 פרופיל], באתר ההתאחדות לכדורגל בישראל

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:מגנות כדורגל ישראליות
קטגוריה:מגני כדורגל ישראלים
קטגוריה:כדורגלניות אס"א תל אביב
קטגוריה:כדורגלניות מ.ס. קריית גת
קטגוריה:כדורגלניות מ.כ. רמת השרון
קטגוריה:בני עטרות: אישים
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:ישראליות שנולדו ב-1990
קטגוריה:ישראלים שנולדו ב-1990
המרכז הראשי למודיעין חלל

המרכז הראשי למודיעין חלל (ברוסית: главный центр разведки космической обстановки, ГЦ РКО) הוא המתקן הצבאי הרוסי, הפועל כמרכז הבקרה של מערכת בקרת החלל הרוסית. כפוף לארמייה ה-15 של חיל החלל. המרכז ממוקם במחוז מוסקבה (בסיס נוגינסק-9, יחידה צבאית 61437). עד ל-1 בדצמבר 2011 נקרא בשם שם "מרכז ניטור החלל" (Центр контроля космического пространства) צוותי המרכז מורכבים מקציני חלל ומודיעין וכוללים 300 איש.<ref></ref>

== משימות ==
המרכז משמש למתן תמיכה באיסוף מידע על פעילויות החלל של המדינה ומניעת פעילויות ריגול מהחלל חלל של מדינות זרות. 

לצורך ביצוע משימות אלה מוטל עליו: 
* לאתר אובייקטים בחלל במסלול גיאוצנטרי; 
* לזהות אובייקטים בחלל לפי סוג; 
* לקבוע זמן ואזור נפילה אפשרית של חפצים במרחב במצבי חירום; 
* לנטר קרבה מסוכנת לאורך נתיב הטיסה של חלליות מאוישות רוסיות; 
* לקבוע פרמטרים של תמרון החלליות; 
* להודיע על טיסות של חלליות זרות המתקרבות למרחב האווירי הרוסי; 
* לספק מידע על טילים בליסטיים; 
* לנהל קטלוג של אובייקטים בחלל 
* לשלוט על האזור הגיאוסטציוני של החלל; 
* לתת ניתוח והערכה של סביבת החלל. 

== היסטוריה ==
עם שיגור הלוויין הראשון ב-4 באוקטובר 1957 החל עידן החלל. חפצים מלאכותיים החלו להופיע במסלולי כדור הארץ כשמספרם בשנות ה-60 כבר עלה על מאה. בשנת 1963, על מנת לשלוט על המרחב הקרוב לכדור הארץ ולחשב את מסלול האובייקטים בברית המועצות, הוחלט ליצור את המרכז לבקרת החלל. בשלב הראשון תוכנן לקבל מידע באמצעות שתי יחידות מכ"ם ייעודיות שנבנו על בסיס מכ"ם מדגם דנייסטר בסמוך לאירקוצק ועיבוד מידע שהיה אמור להתבצע במרכז מיוחד לבקרת החלל. 

ב-6 במרץ 1965 נחתמה הנחיית המטה הכללי של כוחות ההגנה האווירית על גיבוש מרכז מודיעיני לענייני חלל, מרכז זה הוקם על בסיס מכון המחקר המתמחה 45 של משרד ההגנה (SNII MO). יום זה מאז 1970 הוא יום הולדתו של המרכז. 

באפריל 1965 קיבלה הממשלה החלטה לבנות קומפלקס של מבנים טכנולוגיים עבור לשכת העיצוב המרכזית במחוז נוגינסק שבמחוז מוסקבה, המכונה נוגינסק-9, וב-27 באפריל התמקמו בו צוותי המרכז. ב-7 באוקטובר 1965, הוקצה ליחידה מספר - היחידה הצבאית מספר 28289. 

עד 1 באוקטובר 1966, נקרא המרכז בשם "הצוות המיוחד לבקרת החלל" ובאותו יום בהנחיית המטה הכללי, הפך הצוות ל"מרכז בקרת החלל". 

בשנת 1970 הועלה המרכז לרמת מוכנות קרבית. בשנת 1974 הוא צויד במערכות הגנה אווירית. כתוצאה מכך, אזור החלל המבוקר התרחב באופן דרמטי, ובמקביל, בשל האפשרות לקיים קטלוג מלא של אובייקטים בחלל, האמינות של המידע שנוצר על ידי מערכת זו עלתה משמעותית. בשנת 1975 הצטייד המרכז במחשבי אלברוס האחרונים. באותן שנים החלה בניית ציוד מעקב מיוחד.

ב-1 בדצמבר 2011, המרכז הפך לחלק חיל הגנת האוויר והחלל של רוסיה וקיבל את שמו המודרני כמרכז ראשי למודיעין חלל.

== ראו גם ==
* חיל החלל הרוסי
* המרכז המזרחי לתקשורת חלל רחוקה

== קישורים חיצוניים ==
* אלכסיי שירונין. [http://polit.ru/article/2011/09/21/space_control_cenrer/ הם שולטים בקוסמוס.] Polit.ru 21 בספטמבר 2011. 
* ויטאלי רגולין. [http://dervishv.livejournal.com/272724.html כוחות החלל אחראים להגנת רוסיה בחלל.] (בלוג ב- LJ)
== הערות שוליים ==

קטגוריה:הכוחות המזוינים של הפדרציה הרוסית
נקודת האדלי (אנטארקטיקה)

נקודת האדלי (באנגלית: Hadley Point) היא לשון יבשה בחוף באקוטיס בארץ מרי בירד, שבאנטארקטיקה.

הנקודה היא הנקודה הצפונית ביותר של לשון היבשה מריי, בחצי האי מרטין.

הנקודה ממוקמת 8 קילומטרים דרומית-מזרחית מכף הרלאקר.

== היסטוריה ==
=== גילוי ומיפוי הנקודה ===

הנקודה מופתה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1967.

=== מקור השם ===

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של ריצ'רד סי. האדלי (Richard C. Hadley), מצי ארצות הברית, שחרף תחנת מקמרדו בשנת 1959, ובכל שנה לאחר מכן עד שנת 1977, ובסוף שירותו היה אחראי על האספקה של תחנת מקמרדו.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6196 נקודת האדלי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5843&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת האדלי] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=11797 נקודת האדלי] באתר marineregions
* [https://www.meteoblue.com/en/weather/current/hadley-point_antarctica_6634381 מזג אוויר נוכחי מעודכן בנקודת האדלי]
** [https://www.meteoblue.com/en/weather/14-days/hadley-point_antarctica_6634381 תחזית מזג אוויר עדכנית ארוכת טווח עבור נקודת האדלי]
** [https://www.meteoblue.com/en/weather/archive/yearcomparison/hadley-point_antarctica_6634381 נתוני מזג אוויר היסטוריים עבור נקודת האדלי]

== הערות שוליים ==

האדלי
האדלי
המרכז הראשי להתראה מפני מתקפת טילים

המרכז הראשי להתראה מפני מתקפת טילים (ברוסית: Главный центр предупреждения о ракетном нападении) הוא מרכז השליטה במערכות ההתראה על טילים סובייטים ורוסיים. ממוקם בסמוך לכפר טימונובו מחוז המשנה סולנצ'וגורסק, במחוז מוסקבה (בסיס: סולנצ'נוגורסק-7, היחידה הצבאית 26302).

המרכז מקבל מידע מקווי תקשורת מיוחדים עם אמינות גבוהה מהרדארים המזהירים המוקדמים ברחבי הארץ, כמו גם ממסלולי אובייקטים מהחלל. המרכז מנתח מידע זה כדי לאתר התקפות של טילים בליסטיים בין יבשתיים. בהתבסס על תוצאות הניתוח, המרכז מאתר את יעד המתקפה ומפעיל את מערכת ההגנה מפני טילים בסמכות המפקד הראשי להחליט על מתקפת תגובה.

כפוף לארמייה ה-15 של חיל החלל.
== היסטוריה ==
בניית המרכז החלה בשנת 1965 במקביל לקליטת שני מכ"מים של Dnester -M באולנגורסק ובסקרונדה. ב-15 בפברואר 1971 נכנסה רשמית לפעילה כאשר הצליחה לעקוב אחר שיגור טילים מצוללות נאט"ו בים הנורווגי והצפוני.

המערכת מתרחבת ומשתפרת כל העת. בשנת 1973, עוד שני מערכות נקלטו ומאז 1974 חודשו תחנות המכ"ם. בשנת 1978 חוברה מערכת ההתרעה קרוקוס, בשנת 1982 - מערכת הלוויין אוקו ובשנים 1984–1985 נכנסו לתפקיד שני מכ"מים מדגם דריאל מהדור השני (פצ'ורה, קוטקאשן) וכיסו את האזורים הצפוניים והדרומיים של המדינה.

לאחר קריסת ברית המועצות הוחלפו האובייקטים שנמצאים בשטחי חבר המדינות בתחנות ממשפחת וורונז' החדשה שנמצאות רק בשטח הפדרציה הרוסית.

בשנת 2011, המערכת יחד עם מרכז מודיעין החלל והמרכז הראשי לניסויי חלל הפכו לחלק מפיקוד החלל של חיל הגנת האוויר והחלל וב-1 באוגוסט 2015 הוא הפך לחלק מחיל החלל שהוקם מחדש כחלק מכוחות האוויר והחלל.

קטגוריה:הכוחות המזוינים של הפדרציה הרוסית
מרי הורנר לייל

מרי הורנר לייל (באנגלית: Mary Horner Lyell; 1808 – 1873) הייתה מומחית לקונכיות וגאולוגית. היא הייתה נשואה לגאולוג הבריטי המפורסם צ'ארלס לייל וסייעה לו בעבודתו המדעית. היא מעולם לא התפרסמה בזכות עצמה אם כי היסטוריונים מאמינים כי היא תרמה תרומות משמעותיות לעבודת בעלה.<ref name=":0">Cole, Ellen (2013). Women's Work: A Survey of Scholarship By and About Women. Routledge. pp. 55–56</ref>

== ביוגרפיה ==
מרי אליזבת הורנר נולדה ב-9 באוקטובר בלונדון בשנת 1808. היא הייתה הגדולה מבין שש בנות של לאונרד הורנר, פרופסור לגאולוגיה שלימד באנגליה ובגרמניה. לאונרד הורנר היה להוט שכל ילדיו יתחנכו היטב. מרי הפכה למומחית לקונכיות וגאולוגית בעוד אחותה הצעירה קתרין מוריי לייל הפכה לבוטנאית.

בשנת 1832 נישאה לצ'ארלס לייל (1787–1875), איתו חלקה לא רק את אהבתה לגאולוגיה אלא גם אהבתה לספרות ופיתחה את קשרי הידידות שלהם בעולם הספרות. אחותה של מרי, קתרין נישאה להנרי אחיו הצעיר של צ'ארלס לייל.

== קריירה ==
מרי הורנר לייל ידועה בעיקר בזכות עבודתה המדעית משנת 1854, שם בחנה את אוסף חלזונות האדמה שאספה מהאיים הקנריים. מחקר זה היה דומה למחקר שערך צ'ארלס דרווין על ציפורים וצבים באיי גלאפגוס.<ref name=":0" />

מרי וצ'ארלס היו שותפים מדעיים; היא ליוותה אותו במחקרי השטח וסייעה לו ברישום ציורים גאולוגיים, דאגה לדגימות שנאספו, קטלגה את האוספים. היא למדה ספרדית ושוודית בנוסף לשפות ששלטה בהן - צרפתית וגרמנית על מנת לסייע בתקשורת במסעותיהם.<ref>Hestmark, Geir (2011): "The meaning of ’metamorphic’ – Charles & Mary Lyell in Norway, 1837." Norwegian Journal of Geology, Vol 91, pp. 247-275.</ref> היא כתבה את מחקריהם כאשר ראייתו של בעלה נחלשה בשנים מאוחרות יותר.

הגאולוג רודריק מורצ'יסון ציין את נוכחותה בפגישות מיוחדות של החברה הגאולוגית בלונדון וניכר שהיה לה עניין עז והבנה מעמיקה של הגאולוגיה. היא התכתבה עם אליזבת קבוט אגאסי על הגאולוגיה הקרחונית של דרום אמריקה. הורנר לייל גם התכתבה גם עם ויליאם פרסקוט. היא נכחה בשיחות של בעלה עם צ'ארלס דרווין.<ref></ref>

מרי הורנר לייל נפטרה ב־24 באפריל 1873.

== מורשת ==
מכתש בכוכב הלכת ונוס נקרא הורנר לכבודה, ראו רשימת המכתשים בוונוס .

== קישורים חיצוניים ==

== הערות שוליים ==

קטגוריה:מדעניות בריטיות במאה ה-19
קטגוריה:גאולוגיות בריטיות
קטגוריה:גאולוגים בריטים
קטגוריה:בריטיות שנולדו ב-1808
קטגוריה:בריטיות שנפטרו ב-1873
קטגוריה:בריטים שנפטרו ב-1873
מכאן ועד הנצח

מכאן ועד הנצח הוא אלבום האולפן ה-23 של הזמר הישראלי אייל גולן. האלבום יצא לאור ב-12 באפריל 2020, על ידי חברת התקליטים ליאם הפקות.

== רקע והפקה ==
האלבום הופק מוזיקלית ברובו על ידי מתן דרור, למעט השיר "מכל האהבות הזמניות" שהופק על ידי דולב רם ופן חזות, והשירים "שבוי לאהבה", "מכאן ועד הנצח", ו"אוסף עוד געגוע" שהופקו על ידי יעקב למאי. האלבום יצא לאור ביום הולדתו ה-49 של גולן, בדומה לאלבום "חלק מחיי" שיצא ביום הולדתו ה-40.

אחד משירי האלבום, "שבוי לאהבה", הוא גרסת כיסוי לשירו של הזמר הישראלי-טורקי אג'אר.

== סינגלים ==
* "אוסף עוד געגוע" - יצא לאור ב-10 ביולי 2019, כסינגל הראשון מתוך האלבום. עם יציאתו, נכנס אל המקום ה-12 במצעד השבועי של מדיה פורסט.<ref name=":0"></ref>
* "עושה עם העיניים" - יצא לאור ב-23 בספטמבר 2019, כסינגל השני מתוך האלבום.
*"קרובה אליי" - יצא לאור ב-1 בדצמבר 2019, כסינגל השלישי מתוך האלבום. עם יציאתו, נכנס אל המקום ה-20 במצעד השבועי של מדיה פורסט.<ref name=":0" />
*"לעשות איתך שלום" - יצא לאור ב-24 בינואר 2020, כסינגל הרביעי מתוך האלבום. עם יציאתו, נכנס אל המקום ה-3 במצעד השבועי של מדיה פורסט.<ref name=":0" />
*"מכאן ועד הנצח" - יצא לאור ב-13 במרץ 2020, כסינגל החמישי מתוך האלבום. עם יציאתו, נכנס אל המקום ה-15 במצעד השבועי של מדיה פורסט.<ref name=":0" />
*"מכל האהבות הזמניות" - יצא לאור ב-8 באפריל 2020, כסינגל השישי מתוך האלבום.

== רשימת רצועות ==

== הערות שוליים ==

קטגוריה:אלבומי 2020
קטגוריה:אלבומי אייל גולן
קטגוריה:אלבומים בעברית
קטגוריה:אלבומים שהופקו על ידי דולי ופן
קטגוריה:אלבומים שהופקו על ידי מתן דרור
קטגוריה:אלבומי חברת ליאם הפקות